cyanic-selkie/wikianc huggingface dataset:
Μουσικά Βραβεία Αρίων
Νικητές και υποψηφιότητες
Αναλυτικά οι νικητές (με έντονο χρώμα) και οι υποψηφιότητες της έκτης απονομής φαίνονται στον παρακάτω πίνακα.
Το τιμητικό βραβείο δόθηκε στη Μαρινέλλα και απονεμήθηκε από τη Ντόρα Μπακογιάννη.
Παραπομπές
Κατηγορία:Μουσικές διοργανώσεις στην Ελλάδα Κατηγορία:Ελληνικές τηλεοπτικές εκπομπές Κατηγορία:Μουσικά βραβεία της Ελλάδας
Εξηκίας
Ο Εξηκίας ήταν αγγειογράφος και αγγειοπλάστης αττικών αγγείων, ο οποίος άκμασε μεταξύ 560 και 530 π.Χ στην Αθήνα. Ο Εξηκίας και ο «ζωγράφος του Άμαση» θεωρούνται οι πιο σημαντικοί τεχνίτες του μελανόμορφου αττικού ρυθμού, όπως είχε διαμορφωθεί στα μέσα του 6ου αιώνα, και αντιπροσωπεύουν δύο διαφορετικές τάσεις της εποχής. Τα περισσότερα έργα του εξάγονταν σε παραθαλάσσιες πόλεις της Μεσογείου όπως στην Ετρουρία, άλλα μερικά έργα απόμειναν και στην Αθήνα. Θεωρείται πως μαθητής του ήταν ο Ζωγράφος του Ανδοκίδη.
Ο Εξηκίας ζωγράφιζε κυρίως μυθολογικά θέματα και κατόρθωνε να αποδίδει την ιδιαίτερη προσωπικότητα κάθε ήρωα. Δουλεύει πάνω σε παλιά, δημιουργεί όμως και νέα σχήματα. Το έργο του το χαρακτηρίζει η λεπτότητα του σχεδίου, η αγάπη για τη λεπτομέρεια, η υπολογισμένη σύνθεση και προπάντων η δραματική ένταση.
Έργα
Τα έργα που σώθηκαν είναι κυρίως κύλικες και αμφορείς του, που σήμερα βρίσκονται σε διάφορα μουσεία της Ευρώπης. Στις ανασκαφές που έχουν γίνει έχουν βρεθεί 11 αγγεία. Τα καλύτερα έργα του είναι:
Παραπομπές
Κατηγορία:Αρχαίοι Έλληνες αγγειογράφοι Κατηγορία:Αρχαίοι Αθηναίοι
Ψηφιακός μετασχηματισμός
Ψηφιακός μετασχηματισμός (αγγλικά: digital transformation, digitalization) ονομάζεται η χρήση των ψηφιακών τεχνολογιών για το μετασχηματισμό  επιχειρήσεων και υπηρεσιών. Ορισμένες από τις τεχνολογίες που συμβάλλουν στον ψηφιακό μετασχηματισμό είναι οι ψηφιακές πλατφόρμες, το διαδίκτυο των πραγμάτων, το υπολογιστικό νέφος και η τεχνητή νοημοσύνη, ενώ οι τομείς της κοινωνίας που επηρεάζονται περισσότερο είναι οι μεταφορές, η ενέργεια, ο αγροδιατροφικός κλάδος, οι τηλεπικοινωνίες, οι χρηματοπιστωτικές υπηρεσίες, η εργοστασιακή παραγωγή και η υγειονομική περίθαλψη. Οι τεχνολογίες μπορούν να συμβάλουν στη βελτιστοποίηση των διαδικασιών παραγωγής, στη μείωση των εκπομπών και των αποβλήτων, στην ενίσχυση της ανταγωνιστικότητας των εταιρειών και στη διάθεση νέων υπηρεσιών και προϊόντων στην αγορά.
Παραπομπές
Κατηγορία:Κοινωνία της πληροφορίας Κατηγορία:Ψηφιακό χάσμα
Ξηροπόταμος Δράμας
Ο Ξήροποταμος είναι κωμόπολη του Νομού Δράμας, πολύ κοντά στην ομώνυμη πόλη.
Γενικά
Ο οικισμός είναι χτισμένος αμφιθεατρικά στους πρόποδες του όρους Φαλακρό, σε απόσταση περίπου 7 χιλιομέτρων από την πόλη της Δράμας, στην οποία ανήκει και διοικητικά, ως ξεχωριστό δημοτικό διαμέρισμα. Παραδοσιακά οι κάτοικοι του ασχολούνταν με τη γεωργία και ειδικότερα με την παραγωγή καπνού, στον κάμπο της Δράμας, και την κτηνοτροφία. Τις δεκαετίες του 1970 και 1980 μεγάλο μέρος των κατοίκων του μετανάστευσαν στη Γερμανία σε αναζήτηση καλύτερης τύχης. Σήμερα οι περισσότεροι έχουν επιστρέψει, έχουν επισκευάσει τα παλαιά τους σπίτια και διατηρούν ένα καλό βιοτικό επίπεδο χάρη, κυρίως, στις συντάξεις που λαμβάνουν από την εργασία τους στη Γερμανία. Ο επαναπατρισμός δημιούργησε ικανή οικονομική βάση για να παραμείνουν στο χωριό και να δημιουργήσουν οικογένεια εκπρόσωποι της νεότερης γενεάς, με αποτέλεσμα ο Ξηροπόταμος σήμερα να είναι μια ζωντανή κωμόπολη με περίπου 3000 μόνιμους κατοίκους και ενεργό εξατάξιο Δημοτικό σχολείο με συνολικά 180 μαθητές.
Οικονομία
Η ενασχόληση με τη γεωργία έχει εγκαταλειφθεί σε μεγάλο βαθμό: Οι περισσότεροι κάτοικοι του Ξηροποτάμου υπενοικιάζουν τα χωράφια τους σε μεγαλύτερους καλλιεργητές που επιτυγχάνουν, μέσω αυτής της συγκέντρωσης, καλύτερη σχέση επένδυσης - απόδοσης. Εκτός από τις συντάξεις των μεταναστών, η κύρια πηγή εισοδήματος για το χωριό είναι τα λατομεία και τα εργοστάσια κοπής και επεξεργασίας μαρμάρου, που υπάρχει σε σημαντικές ποσότητες τόσο στο Φαλακρό όσο και στους υπόλοιπους γύρω ορεινούς όγκους. Σε απόσταση δύο περίπου χιλιομέτρων δυτικά από τον Ξηροπόταμο λειτουργεί οργανωμένη Βιομηχανική Ζώνη, με περίπου 70 βιοτεχνικές - βιομηχανικές μονάδες επεξεργασίας μαρμάρου, γρανίτη, ελαστικών, πλαστικών κτλ.
Τοποθεσία
Ο Ξηροπόταμος ήταν κεφαλοχώρι του Νομού Δράμας, που σήμερα ανήκει στον Δήμο Δράμας. Βρίσκεται βορειοδυτικά της πόλης Δράμας. Είναι χτισμένο αμφιθεατρικά στις παρυφές του όρους Φαλακρού και σε υψόμετρο 260 μέτρων, σε απόσταση περίπου 7 χιλιομέτρων από την πόλη της Δράμας, στην οποία ανήκει και διοικητικά, ως ξεχωριστή κοινότητα.
Στα ανατολικά του χωριού δεσπόζει ο πευκόφυτος λόφος του Προφήτη Ηλία (Βισόκα = ύψωμα). Ανατολικά του υψώματος σε βραχώδη περιοχή βρίσκεται προϊστορικός οικισμός, ο οποίος ανήκει στη Νεολιθική εποχή και στην ύστερη εποχή του Χαλκού όπως αποδεικνύεται από τα ευρήματά του.
Στην κορυφή λόφου ανατολικότερα, ανάμεσα Ξηροπόταμο με Μοναστηράκι, με το όνομα «Ύψωμα Μαυρουδή» (Καλελίκ) και με 582 μέτρα υψόμετρο, υπάρχει οχυρωματική θέση (κάστρο) Ρωμαϊκής εποχής, ενώ λίγο χαμηλότερα στο διάσελο του λόφου εντοπίστηκε ένα τμήμα από υδραγωγείο το οποίο αποδίδεται κι αυτό στους Ρωμαϊκούς χρόνους. Στα δυτικά βρίσκεται το φαράγγι του Ξηροποτάμου γνωστό ως Λάκκος, όπου βρίσκεται και η πανέμορφη, πετρόκτιστη γέφυρα, ενώ στα νότια του χωριού εκτείνεται η πεδιάδα του.
Ιστορία
Η παλαιότερη αναφορά του χωριού σε γραπτή πηγή είναι σε οθωμανικά κατάστιχα του 1568/69, όπου καταγράφεται ως Βησότζιανη, ένας ακμαίος οικισμός, που έχει τρεις χριστιανικούς μαχαλάδες και ένα μουσουλμανικό.
Ένα χρόνο μετά, το 1569/70, σε οθωμανικά κατάστιχα, αναφέρεται ένας οικισμός που έχει σχέση με τη Βησοτσάνη, με το όνομα «Βύσανη».
Στα παραπάνω οθωμανικά κατάστιχα αναγράφονται τα ανθρωπωνύμια: Βλάχου, Δούκας, Κομιανού, Κοσήνα, Κούπεν, Λάσκαρη (δάσκαλος), Νάκου, Νέστωρος, Νεντέλτσιος, Προτάνος, Στογιάννη, Στοΐλη, Συναδινού. Από αυτά συνάγεται ότι στη Βησότσανη λειτουργούσε σχολείο.
Την ίδια εποχή 1500 με 1600 περίπου, αναγράφεται σε έγγραφα της μονής Παγγαίου, γραμμένα το 1680 με 1730, (βρέβιον, D309), ως Βισώτζιανη. Αναγράφονται 100 άνθρωποι-ανθρωπωνύμια. Μερικά από αυτά Βλάχου, Βουλκάν, Βρανάς.
Σε άλλα έγγραφα της μονής Παγγαίου, του 17ου και 18ου αιώνα (από 1680 ως 1750), (πρόθεση, D116), αναγράφεται ως Βησότζιανη. Εκεί αναγράφονται 14 ανθρωπωνύμια: Μποζίνου, Χρυσαφίνας, Μάριου, Χαρίσκου ιερέος, Μανόλη, Βούλτσιου ιερέος, Ποταπής, Γιάνκου, Θεοδώρου, Μπόικου, Στάμτζιου, Σταμάτου, Κυριαζή, Δημητρίου.
Στις αρχές του 19ου αιώνα (1816;) χτίζεται η εκκλησία των Αγίων Θεοδώρων.
Το 1877 είχε ισάριθμο πληθυσμό χριστιανών και οθωμανών και λειτουργούσε Γραμματοδιδασκαλείο κοινό (4/τάξιο σχολείο) με δύο δασκάλους. Δάσκαλοι που δίδαξαν εκείνες τις εποχές ήταν ο Δ. Αυλίδης, η Ζωή Σταμπουλή, ο Λάζαρος Πιπερτζής και ο Νικόλαος Αστεριάδης.
10 χρόνια μετά οι χριστιανοί κάτοικοι ήταν διπλάσιοι από τους οθωμανούς.
Η Βησσοτσάνη (Ξηροπόταμος) στα 1885 είχε 1.350 κατοίκους από τους οποίους οι 450 ήταν μουσουλμάνοι και οι άλλοι 900 χριστιανοί από τους οποίους λίγοι είχαν προσχωρήσει στη βουλγαρική Εξαρχία (σχίσμα).
Το 1900 είχε 100 χριστιανικές οικογένειες και 35-40 οθωμανικές.
Στις αρχές του 20ου αιώνα ο μητροπολίτης Χρυσόστομος οικοδόμησε τον ενοριακό ναό Αγίου Γεωργίου στο χώρο όπου υπήρχε παλιότερος ναός από το 1859.
Το 1910 - 1911 λειτουργούσαν 4/τάξιο Αρρεναγωγείο και 3/τάξιο Παρθεναγωγείο.
Πριν την απελευθέρωση, το 1913, ο Ξηροπόταμος λεγόταν Βησσοτσάνη και ήταν ένα μικτό χωριό.
Σε μια πρώτη προσπάθεια απογραφής, το 1914, η Βησσοτσάνη (Ξηροπόταμος) είχε 1.135 Έλληνες κατοίκους και 266 Μουσουλμάνους. Πρόεδρος του Ελληνικού πληθυσμού ήταν ο Δημήτριος Μανδρατζής και του μουσουλμανικού ο Σαΐτης Ισμαήλ.
Ο ιερέας Ιωακείμ Παπαϊωακείμ, από τον Σκοπό της Ανατολικής Θράκης, δολοφονήθηκε από τους Βουλγάρους στην περίοδο της δεύτερης κατοχής, το 1917, στον Ξηροπόταμο Δράμας. Συγκεκριμένα, από τα υπόγεια των Εκπαιδευτηρίων Δράμας 10 Μακεδόνες προύχοντες και προεστοί και ο ιερέας Ιωακείμ Παπαϊωακείμ, αφού βασανίστηκαν επί πέντε σχεδόν μήνες, μεταφέρθηκαν ημιθανείς στη θέση "Τσομπάνκα", στη δυτική είσοδο της Δράμας, και αφού λογχίσθηκαν ρίχτηκαν στο εκεί ευρισκόμενο ξηροπήγαδο. Τα ονόματα των σφαγιασθέντων: (από την Προσοτσάνη) Χρ. Ζάμπας, Αβραάμ Χάλλας, Λάμπρος Στακέτας, Α. Καραγιάννης, Νικ. Σακκής, Α. Καραγεώργης, Νικ. Στεργίου, Αλεξ. Κωστής, (από τον Βώλακα) Κ. Κούπτσιος, ο πατέρας του εθνομάρτυρα Άρμεν Κούπτσιου, (από την Καλλιθέα) Γ. Κομβόκης, (από τον Ξηροπόταμο) ο ιερέας Ιωακείμ Παπαϊωακείμ. Τα σώματα ρίχθηκαν σε πηγάδι της περιοχής Ξηροποτάμου το 1917. Τον Οκτώβριο του 1918 μέλη της Διεθνούς Επιτροπής που συστάθηκε για τις ωμότητες των Βουλγάρων, συγκέντρωσε πληροφορίες από κατοίκους της περιοχής και προέβη στην εκταφή οστών από το πηγάδι παρουσία του Δημάρχου Δράμας, ενώ το 1931 τοποθετήθηκε αναθηματική στήλη στο σημείο σφαγής με τα ονόματα των δολοφονηθέντων. Το 1941 με την τρίτη έλευση των Βουλγάρων καταστρέφεται η στήλη και οργώνεται το χωράφι για να εξαφανιστούν τα ίχνη του εγκλήματος. Όμως στις 11 Αυγούστου 2010 μετά από πρωτοβουλία της Μητροπόλεως Δράμας πραγματοποιήθηκε η εκσκαφή του πηγαδιού στον Ξηροπόταμο και βρέθηκαν οστά τα οποία συγκεντρώθηκαν και σήμερα φυλάσσονται στον Ιερό Ναό Αγίου Γεωργίου Τροπαιοφόρου Ξηροποτάμου Δράμας.
Με Β.Δ. της 13-11-1919 δημιουργείται η κοινότητα Ξηροποτάμου, με έδρα τη Βισσοτσάνη. Σ’ αυτήν ανήκουν και οι οικισμοί Δράνοβο (Μοναστηράκι), Τουρκοχώρι (Μυλοπόταμος) και Κόβιτσα (Βαθύλακκος).
Με το Π.Δ. της 1-4-1927 η κοινότητα Βησσοτσάνης μετονομάστηκε σε κοινότητα Ξηροπόταμου.
Σταδιακά οι άλλοι οικισμοί αποχώρισαν από την κοινότητα Ξηροποτάμου ως το 1964. Από τη δεκαετία του 1970 δημιουργείται ο οικισμός Μεταμόρφωση Σωτήρος. Πριν το Σχέδιο Καποδίστριας ο Ξηροπόταμος αποτελούνταν από δυο συνοικισμούς, τον Ξηροπόταμο και τον συνοικισμό Μεταμορφώσεως Σωτήρος.
Σήμερα
Σήμερα ο Ξηροπόταμος έχει 2.772 μόνιμους κατοίκους κατά την απογραφή του έτους 2001.
Στα διοικητικά του όρια περιλαμβάνονταν περίπου 100.000 στρέμματα γης εκ των οποίων τα 18.000 περίπου είναι καλλιεργήσιμη έκταση και τα 65.000 περίπου στρέμματα βοσκότοποι.
Παραδοσιακά οι κάτοικοι του ασχολούνταν με τη γεωργία και ειδικότερα με την παραγωγή καπνού, στον κάμπο της Δράμας, και την κτηνοτροφία.
Ξενοφών Βερύκιος
Ο Ξενοφών Βερύκιος είναι Έλληνας ποιητής, καθηγητής, στο τμήμα χημικών μηχανικών, στο Πανεπιστήμιο Πατρών.
Ξηροπόταμος Δράμας
Σήμερα
Τις δεκαετίες του 1970 και 1980 μεγάλο μέρος των κατοίκων του μετανάστευσαν στη Γερμανία σε αναζήτηση καλύτερης τύχης.
Ξενοφών Βερύκιος
Ο καθηγητής Ξενοφών Βερύκιος είναι μέλος της Διοικούσας Επιτροπής του ΤΕΙ Ιονίων Νήσων και εφευρέτης, κάνει έρευνες και έχει εφέυρη μια καινοτόμο διεργασία παραγωγής ηλεκτρικής ενέργειας από βιομάζα χρησιμοποιώντας ως πρώτη ύλη βιοαιθανόλη. Με τη συγκεκριμένη διαδικασία επιτυγχάνεται η μηδενική εκπομπή ρύπων. Επίσης είναι πρόεδρος του Συμποσίου ποίησης και ομιλητής σε πολλά συνέδρια σχετικά με την εφεύρεση του.
Παραπομπές
Κατηγορία:Έλληνες ποιητές Κατηγορία:Νεοέλληνες ποιητές Κατηγορία:Έλληνες πανεπιστημιακοί Κατηγορία:Έλληνες εφευρέτες
Ξηροπόταμος Δράμας
Σήμερα
Σήμερα οι περισσότεροι έχουν επιστρέψει, έχουν επισκευάσει τα παλαιά τους σπίτια και διατηρούν ένα καλό βιοτικό επίπεδο χάρη, κυρίως, στις συντάξεις που λαμβάνουν από την εργασία τους στη Γερμανία.
Ο επαναπατρισμός δημιούργησε ικανή οικονομική βάση για να παραμείνουν στο χωριό και να δημιουργήσουν οικογένεια εκπρόσωποι της νεότερης γενεάς, με αποτέλεσμα ο Ξηροπόταμος σήμερα να είναι μια ζωντανή κοινότητα με περίπου 3.000 μόνιμους κατοίκους και ενεργό εξατάξιο Δημοτικό σχολείο με συνολικά 150 μαθητές.
Η ενασχόληση με τη γεωργία έχει εγκαταλειφθεί σε μεγάλο βαθμό: Οι περισσότεροι κάτοικοι του Ξηροποτάμου υπενοικιάζουν τα χωράφια τους σε μεγαλύτερους καλλιεργητές που επιτυγχάνουν, μέσω αυτής της συγκέντρωσης, καλύτερη σχέση επένδυσης - απόδοσης. Τα κυριότερα προϊόντα που παράγονται είναι σιτηρά, καλαμπόκι, βαμβάκι.
Εκτός από τις συντάξεις των μεταναστών, και των αγροτών, κύρια πηγή εισοδήματος για το χωριό είναι τα λατομεία και τα εργοστάσια κοπής και επεξεργασίας μαρμάρου, που υπάρχει σε σημαντικές ποσότητες τόσο στο Φαλακρό όσο και στους υπόλοιπους γύρω ορεινούς όγκους.
Σε απόσταση δύο περίπου χιλιομέτρων δυτικά από τον Ξηροπόταμο λειτουργεί η οργανωμένη Βιομηχανική Ζώνη Δράμας, με περίπου 70 βιοτεχνικές - βιομηχανικές μονάδες επεξεργασίας μαρμάρου, γρανίτη, ελαστικών, πλαστικών κτλ.
Εκδηλώσεις
Στον Ξηροπόταμο αναβιώνουν αρχέγονα έθιμα του Δωδεκαθέου στις 6 και 7 Ιανουαρίου.
Πολιούχος του χωριού είναι ο Άγιος Γεώργιος, ενώ το καλοκαίρι γίνεται το πανηγύρι του Προφήτη Ηλία στον ομώνυμο λόφο δίπλα στο χωριό.
Παραπομπές
Κατηγορία:Δήμος Δράμας Κατηγορία:Κωμοπόλεις του νομού Δράμας
299
Η τρέχουσα σελίδα αφορά το έτος 299 κατά το Γρηγοριανό ημερολόγιο
Θάνατοι
Κατηγορία:Έτη
Ευάγγελος Παπαστράτος
Ο Ευάγγελος Παπαστράτος (1884 - 1974) ήταν Έλληνας βιομήχανος σιγαρέτων καταγόμενος από το Αγρίνιο.
Βιογραφία
Ήταν ο πρώτος, αν και ο μικρότερος από τους αδελφούς της οικογένειας του Αναστασίου και της Χαρίκλειας Παπαστράτου, που ασχολήθηκε με το εμπόριο καπνού. Από ηλικίας 12 ετών δούλευε ως ιδιωτικός υπάλληλος προικισμένος με εμπορικό δαιμόνιο. Έτσι 22 μόλις ετών άρχισε να δημιουργείται συνεταιριζόμενος το 1906 με τον Σωτήριο Αυγερινό όπου και συνέστησαν την εμπορική εταιρεία "Αυγερινός - Παπαστράτος" με εταιρικά κεφάλαια 6.000 δρχ. εκ των οποίων το μισό καταβλήθηκε από τον Ευάγγελο Παπαστράτο λαμβάνοντας δάνειο. Η εταιρία αυτή ήταν έμελλε τελικά να γίνει ο πυρήνας των μετέπειτα πασίγνωστων επιχειρήσεων Παπαστράτου. Από της σύστασης της εταιρίας οι ικανότητές του Ευάγγελου εντοπίστηκαν στο εμπόριο του καπνού και πολύ σύντομα η εταιρία προόδευσε ηθικά και οικονομικά καταλαμβάνοντας εξέχουσα θέση στο ελληνικό καπνεμπόριο. Το 1913, συνέπεια βαρύτατης ασθένειας του Σωτηρίου Αυγερινού η εταιρία διαλύθηκε αποδίδοντας κέρδη, μετά από τον 7χρονο βίο της, 150.000 δρχ.
Έτσι στη συνέχεια ο Ευάγγελος Παπαστράτος μαζί με τον αδελφό του Σωτήριο ίδρυσαν την εταιρία Αφοι Παπαστράτου. στην οποία και στη συνέχεια προσχώρησαν ως μέτοχοι και τ΄ άλλα μεγαλύτερα αδέλφια τους Ιωάννης και Επαμεινώνδας. Το 1918 μετέφεραν την έδρα της εταιρίας στον Πειραιά και το 1930 συστήθηκε νέα εταιρία «Παπαστράτος ΑΒΕΣ» για τη κατασκευή και εμπορία σιγαρέτων. Ο Ευάγγελος Παπαστράτος παρά την ακάματη εργασία του στις επιχειρήσεις συμμετείχε επίσης με ενεργό και ουσιαστική δράση άλλοτε ως πρόεδρος άλλοτε ως αντιπρόεδρος ή μέλος σύμβουλος διοίκησης πλείστων κοινωφελών και φιλανθρωπικών ιδρυμάτων καθώς και ιερών ναών.
Ο Ευάγγελος Παπαστράτος έγραψε το βιβλίο Η δουλειά και ο κόπος της που αποτελεί και την αυτοβιογραφία του. Παρέμεινε Πρόεδρος και διευθύνων σύμβουλος της εταιρίας μέχρι το θάνατό του που συνέβη στην Αθήνα το 1974, και τη θέση του ανέλαβε ο ανεψιός του Αναστάσιος Παπαστράτος.
Σημειώνεται ότι τα τσιγάρα των Αδελφών Παπαστράτου, ειδικά ο Άσσος Παπαστράτου, έγιναν πολύ δημοφιλή στην Ελλάδα μέχρι την εισαγωγή ξένων τσιγάρων στις δεκαετίες του '70 και του '80. Η οικογένεια Παπαστράτου έκανε επίσης πολλές δωρεές στην Αθήνα τον Πειραιά και ειδικότερα στη πόλη του Αγρινίου.
Εξωτερικοί σύνδεσμοι
Κατηγορία:Έλληνες βιομήχανοι Κατηγορία:Έλληνες ευεργέτες Κατηγορία:Οικογένεια Παπαστράτου
Λαζαρονήσι Μυκόνου
Το Λαζαρονήσι είναι μικρή ακατοίκητη βραχονησίδα στη νότια πλευρά της Μυκόνου. Διοικητικά ανήκει στη Δημοτική Ενότητα Μυκονίων, η οποία υπάγεται στον Δήμο Μυκόνου. Είναι πετρώδες νησί, χωρίς ίχνος βλάστησης.
Η νησίδα βρίσκεται στην είσοδο του όρμου του Ορνού και απέναντι από τη χερσόνησο του Λαζάρου, στην οποία οφείλει και το όνομα της. Σε κοντινή απόσταση βρίσκονται οι βραχονησίδες Πρασονήσια.
Εξωτερικοί σύνδεσμοι
Κατηγορία:Βραχονησίδες της Μυκόνου
Υποταγματάρχης
Στους αγγλόφωνους στρατούς ο αντίστοιχος βαθμός θα καλούνταν Lieutenant Major.
Ετυμολογία
Η λέξη υποταγματάρχης προέρχεται από το πρόθεμα υπό- + τάγμα (γενική: τάγματος) + άρχω (διοικώ).
Ιστορικό
Το φθινόπωρο του 1829, έπειτα από τη Μάχη της Πέτρας, ο τότε Κυβερνήτης της Ελλάδας Ιωάννης Καποδίστριας, στο πλαίσιο προσπάθειας για εκσυγχρονισμό των ελληνικών στρατευμάτων διέλυσε τις χιλιαρχίες και δημιούργησε 13 ελαφρά τάγματα. Θέσεις ευθύνης και αρμοδιότητας σε αυτούς τους σχηματισμούς ορίστηκαν οι ακόλουθες:
Παραπομπές
Κατηγορία:Στρατιωτικοί βαθμοί
Πολιτική αποδεκτής χρήσης
Η Πολιτική αποδεκτής χρήσης ή Πολιτική ορθής χρήσης (αγγλικά: Acceptable Use Policy, Acceptable Usage Policy, AUP) είναι ένα έγγραφο, το οποίο αναφέρεται στα δικαιώματα, τις υποχρεώσεις και τις κυρώσεις, όσον αφορά στη χρήση ενός δικτύου, ενός ιστοτόπου, μιας υπηρεσίας ή υπολογιστικού εξοπλισμού από τους χρήστες. Το έγγραφο αυτό δίνει τις κατευθυντήριες γραμμές αναφορικά με τη σωστή χρήση ορίζοντας ένα πλαίσιο κανόνων που πρέπει να γίνει αποδεκτό από τους χρήστες.
Τα έγγραφα Πολιτικής Αποδεκτής ή Ορθής Χρήσης περιλαμβάνονται στην Πολιτική ασφαλείας ενός οργανισμού και συχνά εξυπηρετούν την ίδια λειτουργία με τα έγγραφα: Όροι Παροχής Υπηρεσιών ή Όροι Χρήσης ή αποτελούν μέρος αυτών.
Σε κάποιες περιπτώσεις αναφέρονται επίσης ως Πολιτική Χρήσης ή Κανόνες Ορθής Χρήσης.
Crusader
Crusader είναι ο τίτλος του έκτου στούντιο δίσκου του βρετανικού χέβι μέταλ συγκροτήματος Saxon, ο οποίος κυκλοφόρησε τον Απρίλιο του 1984, μέσω της γαλλικής δισκογραφικής εταιρείας "Carrere", της οποίας ήταν και η τελευταία κυκλοφορία για τους Saxon.
Το εξώφυλλο του δίσκου παρουσίασε μία επική εικόνα, ενώ οι φωτογραφίες του συγκροτήματος για την προώθηση του δίσκου είχαν ανάλογο ύφος. Το "Crusader", ήταν το τελευταίο άλμπουμ του συγκροτήματος το οποίο ανέβηκε στο Top-20 των βρετανικών τσαρτ, αλλά και των περισσοτέρων ευρωπαϊκών.
Θέσεις τσαρτ
Επίσημη κυκλοφορία: 16 Απριλίου 1984
Sailing to America (σινγκλ)
Επίσημη κυκλοφορία: Φεβρουάριος 1984
Τα μέλη των Saxon
Το Crusader ηχογραφήθηκε από τους εξής μουσικούς:
Πηγές
Κατηγορία:Δισκογραφία των Saxon Κατηγορία:Άλμπουμ του 1984
Paradise City
To Paradise City είναι ένα τραγούδι του αμερικανικού Rock συγκροτήματος Guns N' Roses, το οποίο συμπεριλήφθηκε στον ντεμπούτο δίσκο τους Appetite for Destruction, το 1987. Τον επόμενο χρόνο κυκλοφόρησε και ως single, το οποίο στα αμερικανικά Billboard Hot 100 έφτασε το νούμερο 5, ενώ στα βρετανικά chart στο νούμερο 6. Οι στίχοι του τραγουδιού επικεντρώνονται στη φτωχική ζωή των μελών του σχήματος και ότι ονειρεύονται κάτι καλύτερο.
Κομμάτια του single
7":
12":
CD:
Εξωτερικοί σύνδεσμοι
Κατηγορία:Τραγούδια του 1987 Κατηγορία:Τραγούδια των Guns N' Roses Κατηγορία:Singles του 1988 Κατηγορία:Singles της Geffen Records
Μητροπολίτης Τάλιν και πάσης Εσθονίας Στέφανος
Ο Μητροπολίτης Στέφανος (κατά κόσμον Στέφανος Χαραλαμπίδης, Βελγικό Κονγκό 29 Απριλίου 1940) είναι Έλληνας Επίσκοπος του Οικουμενικού Πατριαρχείου Κωνσταντινουπόλεως και επικεφαλής της Ορθόδοξης Αυτόνομης Εκκλησίας της Εσθονίας από το 1999.
Βιογραφικά στοιχεία
Το διάστημα 1960-1968 σπούδασε Θεολογία στο Ορθόδοξο Ινστιτούτο Αγίου Σεργίου στο Παρίσι και στη Σορβόννη. Το 1963 χειροτονήθηκε Διάκονος και το 1968 Πρεσβύτερος. Υπηρέτησε στην Ιερά Μητρόπολη Γαλλίας, πρώτα στη Μασσαλία και από το 1983 στη Νίκαια. Το 1987 χειροτονήθηκε από το Οικουμενικό Πατριαρχείο Επίσκοπος Ναζιανζού, με έδρα τη Νίκαια.
Μητροπολίτης Τάλιν και πάσης Εσθονίας
Το 1997 εστάλη ως τοποτηρητής της Εκκλησίας της Εσθονίας και στις 9 Μαρτίου 1999 εξελέγη Μητροπολίτης Τάλιν και πάσης Εσθονίας με σκοπό την αποκατάσταση της από το 1923 αυτόνομης Εκκλησίας Εσθονίας, η οποία είχε διαλυθεί στα χρόνια της ΕΣΣΔ.
Οικουμενικό Πατριαρχείο και Πατριαρχείο Μόσχας
Η εκλογή του και η αποκατάσταση της αυτονομίας στην Εκκλησία της Εσθονίας παρ' ολίγο να προκαλέσει σχίσμα με το Πατριαρχείο Μόσχας. Αν και όλες οι άλλες Ορθόδοξες Εκκλησίες τον έχουν αναγνωρίσει, μεταξύ Κωνταντινουπόλεως και Μόσχας το πρόβλημα παραμένει ακόμη ανοιχτό, με την τελευταία να διατηρεί δική της δικαιοδοσία με την ονομασία "Εσθονική Ορθόδοξη Εκκλησία" και υπό ημιαυτόνομο καθεστώς.
Εξωτερικοί σύνδεσμοι
Κατηγορία:Μητροπολίτες Εσθονίας Κατηγορία:Επίσκοποι Ναζιανζού Κατηγορία:Κύπριοι κληρικοί
Σαλαμάνδρα του Καστελλόριζου
Η σαλαμάνδρα του Καστελλόριζου, Lyciasalamandra luschani (Steindachner, 1891) ή Νυφίτσα, όπως είναι γνωστή στους κατοίκους του νησιού (διεθνής κοινή ονομασία: Luschan's salamander) είναι ένα είδος σαλαμάνδρας στην οικογένεια Salamandridae, που απαντάται στο Καστελλόριζο. Η γεωγραφική κατανομή του είδους περιλαμβάνει επίσης ένα μικρός μέρος της ΝΑ Ανατολίας (Τουρκία). Στο Καστελλόριζο απαντάται το ενδημικό υποείδος L. luschani basoglui (Baran & Atatür, 1980). Μαζί με τη σαλαμάνδρα της Καρπάθου αποτελούν τα μοναδικά είδη του γένους Lyciasalamandra που απαντώνται στην Ελλάδα. Κατατάσσεται ως Τρωτό (VU) στη λίστα της IUCN.
Περιγραφή
Πρόκειται για μια μεσαίου μεγέθους σαλαμάνδρα, με λεπτό σώμα, επίπεδο κεφάλι και μεγάλα μάτια. Το σώμα της έχει πορτοκαλί-καφέ χρωματισμό ραχιαία, ενώ κοιλιακά είναι λευκή-κιτρινωπή. Η ουρά είναι λεπτή. Τα ενήλικα άτομα μπορεί να φτάσουν έως και τα 14cm σε μήκος. Τα αρσενικά φέρουν μια μυτερή απόφυση στην βάση της ουράς τους από την ραχιαία πλευρά.
Βιολογία
μικρογραφία|600x600εσ|left|Σαλαμάνδρες Lyciasalamandra luschani σε διαδικασία ζευγαρώματος, Καστελλόριζο. Τον περισσότερο χρόνο βρίσκεται κρυμμένη κάτω από πέτρες ή βαθιά μέσα στο έδαφος. Ανεβαίνει στην επιφάνεια του εδάφους κατά τη διάρκεια του χειμώνα (περίπου από τον Οκτώβριο μέχρι και τον Απρίλιο) όταν τα επίπεδα υγρασίας είναι υψηλά, συνήθως μετά από βροχή. Έτσι, δραστηριοποιείται συνήθως βραδινές ώρες, αν και έχει παρατηρθεί και κατά τη διάρκεια της ημέρας. Οι πυκνότητες των πληθυσμών του είδους τοπικά μπορεί να είναι και πολύ υψηλές. Το ζευγάρωμα λαμβάνει χώρα στη ξηρά, όπου το αρσενικό σέρνεται κάτω από το θηλυκό, πιάνοντας τα μπροστινά πόδια του θηλυκού και πιέζοντας το κεφάλι του προς τα πάνω. Είναι ζωοτόκο, γεννάει δηλαδή πλήρως ανεπτυγμένα μικρά και δεν εξαρτάται καθόλου από το νερό. Τρέφεται με ασπόνδυλα, όπως κάμπιες και σκουλήκια.
Παραπομπές
Κατηγορία:Αμφίβια της Ελλάδας Κατηγορία:Πανίδα της Ελλάδας Κατηγορία:Καστελλόριζο Κατηγορία:Ουρόδηλα
Ολλανδίτης
Ο ολλανδίτης (αγγλ. hollandite) είναι ορυκτό οξείδιο του βαρίου και του μαγγανίου. Έλαβε το όνομά του προς τιμή του Δρα Τόμας Χένρι Χόλλαντ (Dr. Thomas Henry Holland, 1868-1947), διευθυντή του Γεωλογικού Ινστιτούτου της Ινδίας.
Αποτελεί πρωτογενές ορυκτό σε μαγγανιούχες αποθέσεις εκ μεταμορφώσεως επαφής και δευτερογενές ορυκτό στις ζώνες αποσάθρωσης πρωτογενών μαγγανιούχων μεταλλευμάτων.
Ορυκτά με τα οποία συνδέεται είναι ο μπραουνίτης, ο πιεμοντίτης, ο μπιξμπαϊίτης και όλα τα ορυκτά οξείδια του μαγγανίου.
Ανευρίσκεται στην Ινδία (αρκετές περιοχές), τη Σουηδία, τη Νορβηγία, τη Σαξωνία της Γερμανίας, το Μαρόκο, τις ΗΠΑ (Πολιτείες Αριζόνα, Κολοράντο, Καλιφόρνια, Μίσιγκαν, Μοντάνα, Τζόρτζια, Νεβάδα, Γιούτα, Τέξας), τη Ναμίμπια, τη Μαδαγασκάρη και την Ανγκόλα.
Στην Ελλάδα απαντάται στην περιοχή «Αποίκια» της Άνδρου, στη Μήλο και στα μεταλλεία Λαυρίου (Καμάριζα, Εσπεράντσα, Km-3, Αδάμη Νο. 2, Πλάκα Νο. 80).
Βιβλιογραφία
Ολλανδιτης Ολλανδιτης
Η δοκιμασία του Ρίτσαρντ Φέβερελ
Η δοκιμασία του Ρίτσαρντ Φέβερελ (αγγλικός τίτλος:The Ordeal of Richard Feverel: A History of Father and Son), με υπότιτλο Η ιστορία ενός πατέρα και ενός γιου, είναι μυθιστόρημα του Τζορτζ Μέρεντιθ που δημοσιεύθηκε το 1859. Αφηγείται την ιστορία ενός βαρονέτου που προσπαθεί να μεγαλώσει τον γιο του σύμφωνα με ένα εκπαιδευτικό σύστημα βασισμένο στην Επιστήμη και τη Λογική και την αποτυχία του συστήματος μπροστά στην πολυπλοκότητα της ζωής και της ανθρώπινης επιθυμίας. Με την αυστηρή ψυχολογική ανάλυση και την κριτική στην αντίληψη της εποχής απέναντι στη σεξουαλικότητα, έχει θεωρηθεί από ορισμένους κριτικούς ως το πρώτο σύγχρονο μυθιστόρημα της αγγλικής λογοτεχνίας. Το μυθιστόρημα περιλαμβάνει αρκετά αυτοβιογραφικά στοιχεία του συγγραφέα.
Το 1964 διασκευάστηκε σε βρετανική τηλεοπτική σειρά τεσσάρων επεισοδίων με τον ίδιο τίτλο.
Υπόθεση
Η δράση του μυθιστορήματος εκτυλίσσεται στα μέσα του 19ου αιώνα σε μια από τις δυτικές κομητείες της Αγγλίας.
Η σύζυγος του σερ Όστιν Φέβερελ τον εγκαταλείπει και φεύγει με έναν ποιητή, αφήνοντας τον άντρα της να μεγαλώσει το αγόρι τους Ρίτσαρντ. Πεπεισμένος για τη διαφθορά των σχολείων, ο σερ Όστιν, ένας ουμανιστής με επιστημονικά ενδιαφέροντα, εκπαιδεύει το αγόρι στο σπίτι. Για να πραγματοποιήσει τον παιδαγωγικό του στόχο, ο σερ Όστιν δημιουργεί ένα δικό του «σύστημα εκπαίδευσης» που περιλαμβάνει αυστηρή επίβλεψη κάθε πτυχής της ζωής του γιου του και ιδιαίτερα την αποτροπή κάθε ευκαιρίας να έχει επαφή με κορίτσια της ηλικίας του. Έτσι, αντικαθιστά το σχολείο και το κολέγιο, αποτρέπει την επαφή του παιδιού με συνομηλίκους του και περιορίζει τις εμπειρίες της ζωής του.
Ωστόσο, οι προσπάθειες του σερ Όστιν είναι μάταιες: ο Ρίτσαρντ γνωρίζει και ερωτεύεται τη Λούσι Ντέσμπορο, την ανιψιά ενός γείτονα αγρότη. Ο σερ Όστιν το μαθαίνει και, αποδοκιμάζοντας την ταπεινή καταγωγή της κοπέλας, τους απαγορεύει να ξανασυναντηθούν, αλλά παντρεύονται κρυφά. Ο σερ Όστιν προσπαθεί τώρα να διορθώσει την κατάσταση στέλνοντας τον Ρίτσαρντ στο Λονδίνο. Εκεί, ωστόσο, ο φίλος του σερ Όστιν, λόρδος Μάουντφαλκον, βάζει με επιτυχία μια εταίρα να αποπλανήσει τον Ρίτσαρντ, ελπίζοντας ότι έτσι θα εγκαταλείψει τη Λούσι. Ντροπιασμένος από τη συμπεριφορά του, ο Ρίτσαρντ φεύγει στο εξωτερικό όπου αργότερα μαθαίνει ότι η Λούσι έχει γεννήσει ένα μωρό και έχει συμφιλιωθεί με τον σερ Όστιν. Επιστρέφει στην Αγγλία και, μαθαίνοντας για την πλεκτάνη του λόρδου Μάουντφαλκον, τον προκαλεί σε μονομαχία, στην οποία ο Ρίτσαρντ τραυματίζεται σοβαρά. Η Λούσι επηρεάζεται τόσο από την εξέλιξη των γεγονότων που χάνει το μυαλό της και πεθαίνει.
Αυτοβιογραφικά στοιχεία
Το 1856, η πρώτη σύζυγος του Τζορτζ Μέρεντιθ Μαίρη Έλεν Νίκολς, άρχισε μια σχέση με τον καλλιτέχνη Χένρι Ουόλις. Τον επόμενο χρόνο, ήδη έγκυος από αυτόν, έφυγε μαζί του στην Ιταλία, αφήνοντας τον γιο τους Άρθουρ στη φροντίδα του συζύγου της. Ο Μέρεντιθ ανέλαβε να μεγαλώσει το παιδί. Η συσχέτιση αυτού του αυτοβιογραφικού επεισοδίου με το εναρκτήριο μέρος του μυθιστορήματος είναι προφανής, αν και ο σερ Όστιν δεν αντιπροσωπεύει την αυτοπροσωπογραφία του Μέρεντιθ.
Θέμα
Θέμα του μυθιστορήματος είναι η αδυναμία των εκπαιδευτικών συστημάτων να ελέγξουν τα ανθρώπινα πάθη και αναφέρεται στο ζήτημα της φιλοσοφικής και παιδαγωγικής σκέψης, που ήταν επίκαιρο στην Αγγλία στα μέσα του 19ου αιώνα. Αυτό το ζήτημα ενσωματώνεται παραστατικά στο «Σύστημα» που δημιούργησε ο σερ Όστιν για να μεγαλώσει τον γιο του. Στη βάση του «Συστήματος», ο εμπνευστής του θέτει μια από τις θέσεις της ωφελιμιστικής φιλοσοφίας - την άρνηση της ελεύθερης βούλησης, η οποία συζητήθηκε ευρέως σε θετικιστικές φιλοσοφικές και παιδαγωγικές πραγματείες των μέσων του 19ου αιώνα.
Υποδοχή
Το μυθιστόρημα δημοσιεύτηκε για πρώτη φορά το 1859 σε τρεις τόμους, έλαβε γενικά καλές κριτικές, αν και οι κριτικοί συχνά μπερδεύονταν με το μάλλον πυκνό και ειρωνικό ύφος του Μέρεντιθ και δεν συμφωνούσαν όλοι στην ανάγνωση του μηνύματος του βιβλίου. Η εμπορική επιτυχία του βιβλίου, όπως και με όλα τα βικτωριανά μυθιστορήματα, εξαρτιόταν σε μεγάλο βαθμό από τον αριθμό των αντιτύπων που αγόραζαν οι διάφορες δημόσιες δανειστικές βιβλιοθήκες, αλλά οι κορυφαίες δανειστικές βιβλιοθήκες το θεώρησαν άσεμνο λόγω της ανοιχτής αντιμετώπισης της σεξουαλικότητας και αρνήθηκαν να το αποθηκεύσουν. Το βιβλίο δεν ανατυπώθηκε για σχεδόν είκοσι χρόνια. Από τα μέσα της δεκαετίας του 1880 και μετά, η φήμη του Μέρεντιθ ως σοβαρού μυθιστοριογράφου έφτασε σε τέτοιο επίπεδο ώστε εξασφάλισε μια ροή ανατυπώσεων. Από τις αρχές του 20ού αιώνα, παρά τα ελαττώματα του, έχει θεωρηθεί ένα από τα ωραιότερα έργα του συγγραφέα, ενώ η δομή του ως προάγγελος πολλών μεταγενέστερων εξελίξεων στο μυθιστόρημα είναι ευρέως αναγνωρισμένη.
Παραπομπές
Κατηγορία:Βρετανικά μυθιστορήματα Κατηγορία:Μυθιστορήματα που έγιναν τηλεοπτικές σειρές
Πολ Καμπά Τιεμπά
Ο Πολ Καμπά Τιεμπά (Paul Kaba Thieba, γενν. στις 28 Ιουλίου 1960) είναι οικονομολόγος και πολιτικός από την Μπουρκίνα Φάσο. Ήταν Πρωθυπουργός της Μπουρκίνα Φάσο από τον Ιανουάριο του 2016 ως τις 19 Ιανουαρίου 2019.
Πρώτα χρόνια και σταδιοδρομία πριν την πρωθυπουργία
Γεννήθηκε το 1960 στο Μπομπό-Ντιουλασό. Είναι πατέρας τριών παιδιών.
Τον Σεπτέμβριο του 1998, διορίστηκε επικεφαλής της χρηματιστηριακής υπηρεσίας στην Κεντρική Τράπεζα των Δυτικοαφρικανικών Κρατών. Από τον Ιούλιο του 2000 ως τον Δεκέμβριο του 2006 ήταν βοηθητικός διευθυντής για τις οικονομικές επιχειρήσεις. Στη συνέχεια ανέλαβε διευθυντής (Ιανουάριος 2007-Δεκέμβριος 2008). Λίγο πριν τον διορισμό του στην πρωθυπουργία του ήταν διοικητικός διευθυντής του Ταμείου Σταθερότητας της Δυτικοαφρικανικής Νομισματικής Ένωσης.
Πρωθυπουργός
Στην πρώτη του δοκιμασία ως πρωθυπουργού αντιμετώπισε την επίθεση τζιχαντιστών της Αλ Κάιντα του Ισλαμικού Μαγκρέμπ στο ξενοδοχείο Splendid στην Ουαγκαντουγκού στις 15 Ιανουαρίου 2016. Το ξενοδοχείο περικυκλώθηκε από τις δυνάμεις ασφαλείας και απελευθερώθηκαν 30 άτομα, ενώ οι νεκροί ξεπέρασαν τους 20.
Στις 19 Ιανουαρίου 2019 ο πρόεδρος Καμπορέ σε τηλεοπτικό του διάγγελμα ανακοίνωσε την παραίτηση του πρωθυπουργού. Δεν δόθηκε καμία εξήγηση για την απομάκρυνση του Τιεμπά από την πρωθυπουργία.
Παραπομπές
Κατηγορία:Πρωθυπουργοί της Μπουρκίνα Φάσο
Πίνα Μπάους
H Πίνα Μπάους (Pina Bausch, 27 Ιουλίου 1940 - 30 Ιουνίου 2009) ήταν Γερμανίδα χορεύτρια, χορογράφος, δασκάλα χορού και διευθύντρια μπαλέτου του Χοροθεάτρου του Βούπερταλ, το οποίο πήρε το όνομά της. Στη δεκαετία του 1970 η Πίνα Μπάους, με την ανάπτυξη του χοροθεάτρου, έγινε φιγούρα που λατρεύτηκε στη χορευτική σκηνή. Θεωρήθηκε από τον κλάδο της ως η σημαντικότερη χορογράφος της εποχής της.
Η Πίνα Μπάους συνδυάζει για πρώτη φορά τον χορό με το τραγούδι, την παντομίμα, τα ακροβατικά και την υποκριτική σε ένα νέο είδος τέχνης. Πολλοί επαγγελματίες θεωρούν αυτή τη νέα μορφή τέχνης ως την αρχή του χοροθεάτρου. Η Μπάους "έσπασε" την παραδοσιακή δομή της δράσης σε μεμονωμένες σκηνές και τις συνέδεσε μέσω κολάζ και μοντάζ σε θεματικά πλαίσια. Το σημείο εκκίνησης των έργων της ήταν οι μεμονωμένες χειρονομίες, η αναπαράσταση και η έκφραση ενός συγκεκριμένου συναισθήματος. Η ζωντάνια και η ευφορία έρχονται σε αντίθεση με δραματικές σκηνές, και έτσι άγγιξε τα βάθη της ύπαρξης ανθρώπου, αυτά που το κοινό συχνά βίωνε με έντονο τρόπο. Πολλά από τα έργα της είχαν ως εκ τούτου χαρακτηριστεί ως εξαιρετικά ριζοσπαστικά και συγκινητικά ταυτόχρονα.
Εξωτερικοί σύνδεσμοι
Κατηγορία:Γερμανοί χορευτές Κατηγορία:Γερμανοί χορογράφοι
Παραβίαση δεδομένων
Παραβίαση δεδομένων είναι η σκόπιμη ή ακούσια διαρροή ασφαλών ή ιδιωτικών / εμπιστευτικών πληροφοριών σε μη αξιόπιστο περιβάλλον. Άλλοι όροι για αυτό το φαινόμενο περιλαμβάνουν ακούσια αποκάλυψη πληροφοριών, διαρροή δεδομένων και διαρροή πληροφοριών. Τα περιστατικά παραβίασης κυμαίνονται από εναρμονισμένες επιθέσεις από μαύρα καπέλα, ή άτομα που χακάρουν για προσωπικό κέρδος, που σχετίζονται με το οργανωμένο έγκλημα, τον πολιτικό ακτιβισμό ή τις εθνικές κυβερνήσεις έως την απρόσεκτη απόρριψη μεταχειρισμένου εξοπλισμού υπολογιστών ή μέσων αποθήκευσης δεδομένων.
Αρχαίοι Μακεδόνες
thumb|450px|Σκηνή συμποσίου. Μακεδονικός τάφος Αγίου Αθανασίου Θεσσαλονίκης, π. 325–300 π.Χ. Οι Μακεδόνες ήταν αρχαίο Ελληνικό φύλο, που κατοικούσε στην περιοχή βόρεια του Ολύμπου ανάμεσα στον Αλιάκμονα και τον Αξιό. Μεταξύ του 8ου και του 7ου αιώνα π.Χ., οι Μακεδόνες αφού κυριάρχησαν στα γειτονικά φύλα, τους Πελαγόνες, τους Ελιμιώτες, τους Εορδαίους, τους Αλμωπούς, τους Λυγκηστές και τους Ορέστες, δημιούργησαν το Μακεδονικό Βασίλειο. Τα ακόλουθα χρόνια αντιμετώπιζαν με επιτυχία τις συχνές επιδρομές των Ιλλυριών. Η κοινή τους γλώσσα ήταν ελληνική διάλεκτος, είτε βορειοδυτικό δωρικό ιδίωμα, ή κατά κάποιους άλλους Αιολικό. Περδίκκας Β' καθιέρωσε ως επίσημη γλώσσα του παλατιού την Αττική. Από την Ελληνιστική περίοδο και έπειτα καθιερώθηκε η Αττική σε όλο το εύρος της κοινωνίας.
Παραβίαση δεδομένων
Οι παραβιάσεις δεδομένων ενδέχεται να περιλαμβάνουν οικονομικές πληροφορίες όπως στοιχεία πιστωτικών και χρεωστικών καρτών, τραπεζικά στοιχεία, προσωπικές πληροφορίες υγείας (ιατρικούς φακέλους), πληροφορίες ταυτοποίησης (Personally Identifiable Information, PII), εμπορικά μυστικά εταιρειών ή πνευματική ιδιοκτησία. Οι περισσότερες παραβιάσεις δεδομένων περιλαμβάνουν υπερβολικά εκτεθειμένα και ευάλωτα αδόμητα δεδομένα - αρχεία, έγγραφα και ευαίσθητες πληροφορίες.
Οι παραβιάσεις δεδομένων μπορεί να είναι αρκετά δαπανηρές για τους οργανισμούς τόσο σε άμεσο κόστος (αποκατάσταση, έρευνα, κ.ά.) όσο και σε έμμεσες δαπάνες (ζημιές φήμης, παροχή ασφάλειας στον κυβερνοχώρο σε θύματα παραβιασμένων δεδομένων, κ.ά.)
Αρχαίοι Μακεδόνες
Ετυμολογία
Το εθνώνυμο «Μακεδόνες» προέρχεται από το αρχαίο ελληνικό επίθετο «μακεδνός», που σημαίνει «ψηλός», το οποίο συγγενεύει με το επίθετο «μακρός». Το όνομα πιστεύεται ότι αρχικά σήμαινε είτε «ορεινοί» ή «οι ψηλοί», πιθανώς περιγραφικό του λαού.
Παραβίαση δεδομένων
Σύμφωνα με τη μη κερδοσκοπική οργάνωση καταναλωτών Privacy Rights Clearinghouse, συνολικά 227.052.199 ατομικά αρχεία που περιέχουν ευαίσθητα προσωπικά δεδομένα παραβιάστηκαν στις ΗΠΑ μεταξύ Ιανουαρίου 2005 και Μαΐου 2008, εξαιρουμένων των περιστατικών όπου τα ευαίσθητα δεδομένα προφανώς δεν είχαν εκτεθεί στην πραγματικότητα.
Σε πολλές χώρες έχουν εκδοθεί νόμοι για την κοινοποίηση παραβίασης δεδομένων, οι οποίοι απαιτούν από κάθε εταιρεία που υφίσταται παραβίαση δεδομένων να ενημερώσει τους πελάτες της και να λάβει μέτρα για την αποκατάσταση πιθανών συνεπειών.
Αρχαίοι Μακεδόνες
Ταυτότητα
Το 504 ή 460 π.Χ στους Ολυμπιακούς αγώνες – που μέχρι τότε κατά κύριο λόγο δεν επιτρεπόταν να λάβουν μέρος οι Μακεδόνες – ο βασιλιάς της Μακεδονίας Αλέξανδρος Α΄ ως γνωστόν απέδειξε στους Ελλανοδίκες την ελληνική καταγωγή του. Από τότε και στο εξής οι Μακεδόνες ήταν επιλέξιμοι να συμμετάσχουν στους αγώνες κανονικά, συμπεριλαμβανομένου του Αρχέλαου Α΄ το 408 π.Χ. όταν αγωνίσθηκε στην αρματοδρομία και πήρε το χρυσό μετάλλιο. Το γεγονός ότι υπήρξαν διαμαρτυρίες από άλλους ανταγωνιστές υποδηλώνει ότι η γενεαλογία των Αργεαδών απείχε πολύ από την επικρατούσα γνώση.
Ως Βόρειοι Έλληνες, οι Μακεδόνες είχαν διατηρήσει έναν πιο αρχαϊκό τρόπο ζωής από εκείνους που ζούσαν στα νότια μέρη της Ελλάδας. Σύμφωνα με τον Μιλτιάδη Χατζόπουλο, κατά την αρχαιότητα η διάκριση και η αντιπαραβολή Μακεδόνων και των υπολοίπων Ελλήνων παρέμενε απο αδιάφορη έως ανύπαρκτη όσο αποτελούσε θέμα απλώς εθνολογικού ενδιαφέροντος· εμφανίστηκε μόλις οι Μακεδόνες προσπάθησαν να αναμιχθούν στα πολιτικά πράγματα της νοτίου Ελλάδας και εκφράστηκε απο τους Αθηναίους και έχασε σχεδόν κάθε σημασία μετά τη Ρωμαϊκή κατάκτηση, που τερμάτισε τον ανεξάρτητο ελληνικό πολιτικό βίο. Στο εσωτερικό της Ρωμαϊκής επαρχίας της Μακεδονίας η Μακεδονική ταυτότητα διασώθηκε στο πλαίσιο ενός κοινού ή έθνους έως τουλάχιστον τις αρχές του 4ου αιώνα μ.Χ.. Στην περίοδο αυτή χρονολογείται η τελευταία μαρτυρία εθνοτικού προσδιορισμού ως «Μακεδόνα». Οι διοικητικές μεταβολές που ακολούθησαν κατέστησαν ασαφή τα όρια της «Μακεδονίας» με αποτέλεσμα στις αρχές του 9ου αιώνα το θέμα Μακεδονίας να βρίσκεται στη σημερινή Θράκη.
Παραβίαση δεδομένων
Ορισμός
Μια παραβίαση δεδομένων μπορεί να περιλαμβάνει περιστατικά όπως η κλοπή ή η απώλεια ψηφιακών μέσων όπως μαγνητικές ταινίες, σκληρούς δίσκους ή φορητούς υπολογιστές που περιέχουν μη κρυπτογραφημένες πληροφορίες, και η δημοσιεύση των πληροφοριών στον παγκόσμιο ιστό ή σε έναν υπολογιστή με άλλο τρόπο προσβάσιμο από το διαδίκτυο χωρίς κατάλληλες προφυλάξεις ασφαλείας πληροφοριών, η μεταφορά τέτοιων πληροφοριών σε ένα σύστημα που δεν είναι εντελώς ανοιχτό αλλά δεν είναι κατάλληλα ή επίσημα διαπιστευμένο για ασφάλεια στο εγκεκριμένο επίπεδο, όπως μη κρυπτογραφημένο ηλεκτρονικό ταχυδρομείο ή η μεταφορά αυτών των πληροφοριών σε πληροφοριακά συστήματα ενός πιθανώς εχθρικού οργανισμού, όπως μια ανταγωνιστική εταιρεία ή ένα ξένο έθνος, όπου μπορεί να υποστούν αποκρυπτογράφηση.
Αρχαίοι Μακεδόνες
Μυθολογία
Σύμφωνα με την αρχαία ελληνική μυθολογία, γενάρχης των Μακεδόνων ήταν ο Μακεδνός. Ο Ησίοδος είχε καταγράψει πως ο Μακεδνός ήταν γιος του Δία και της Θυίας, της κόρης του Δευκαλίωνα και της Πύρρας. Ο Ελλάνικος αργότερα θεωρεί τον Μακεδόνα γιο του Αιόλου και εγγονό του Έλληνα, του μυθικού γενάρχη των Ελλήνων.
Παραβίαση δεδομένων
Ορισμός
θα ηθελα να ειμαι ο μεσσι Ευρωπαικής Ένωσης ορίζει την παραβίαση δεδομένων ως: παραβίαση ασφάλειας που οδηγεί σε τυχαία ή παράνομη καταστροφή, απώλεια, αλλοίωση, μη εξουσιοδοτημένη αποκάλυψη ή πρόσβαση σε προστατευμένα δεδομένα που μεταδίδονται, αποθηκεύονται ή υποβάλλονται σε επεξεργασία με alternative way.
Αρχαίοι Μακεδόνες
Βιβλιογραφία
Κατηγορία:Αρχαία ελληνικά φύλα
Παραβίαση δεδομένων
Εμπιστοσύνη και ιδιωτικότητα
Η έννοια ενός αξιόπιστου περιβάλλοντος είναι σχετικά ρευστή. Η αποχώρηση ενός αξιόπιστου υπαλλήλου με πρόσβαση σε ευαίσθητες πληροφορίες μπορεί να οδηγήσει σε παραβίαση δεδομένων εάν ο υπάλληλος διατηρήσει την πρόσβαση στα δεδομένα μετά τον τερματισμό της σχέσης εμπιστοσύνης. Σε κατανεμημένα συστήματα, αυτό μπορεί επίσης να συμβεί με την παραβίαση ενός ιστού εμπιστοσύνης. Η ποιότητα δεδομένων είναι ένας τρόπος μείωσης του κινδύνου παραβίασης δεδομένων, εν μέρει επειδή επιτρέπει στον κάτοχο των δεδομένων να αξιολογεί τα δεδομένα ανάλογα με τη σημαντικότητα και να παρέχει καλύτερη προστασία στα πιο σημαντικά δεδομένα.
Εσωτερικές και εξωτερικές απειλές
Οι εργαζόμενοι σε έναν οργανισμό είναι μια σημαντική πηγή παραβιάσεων δεδομένων. Οι εκτιμήσεις των παραβιάσεων που προκαλούνται από τυχαία ανθρώπινα σφάλματα κυμαίνονται από 14% έως 37%. Οι εξωτερικές απειλές περιλαμβάνουν χάκερ, εγκληματίες του κυβερνοχώρου και φορείς που χρηματοδοτούνται από κράτη. Αν και η πρόληψη της ασφάλειας μπορεί να αποτρέψει ένα μεγάλο ποσοστό παραβιάσεων, ένας εισβολέας πιθανότατα θα βρει τρόπο να εισβάλλει σε οποιοδήποτε δίκτυο. Όπως έχει πει ο Τζον Τσέιμπερς, διευθύνων σύμβουλος της Cisco: "Υπάρχουν δύο τύποι εταιρειών. Αυτές που έχουν παραβιαστεί και αυτές που δεν γνωρίζουν ότι έχουν παραβιαστεί". Ο Λέον Τάντεο, ειδικός πράκτορας του FBI για ειδικές επιχειρήσεις στον κυβερνοχώρο, προειδοποίησε ότι "η ιδέα ότι μπορείτε να προστατεύσετε την περίμετρο σας δεν ισχύει και αυτό που είναι κρίσιμο είναι η ανίχνευση των εισβολών."
Παραβίαση ιατρικών δεδομένων
Ορισμένες διασημότητες έπεσαν θύματα παραβιάσεων πρόσβασης σε ιατρικά δεδομένα, αν και σε ατομική βάση, όχι ως μέρος μιας ευρύτερης παραβίασης. Για να αντιμετωπίσουν μια σειρά παραβιάσεων σε ιατρικά δεδομένα και την έλλειψη εμπιστοσύνης του κοινού, ορισμένες χώρες έχουν ψηφίσει νόμους που απαιτούν τη διασφάλιση της προστασίας της ασφάλειας και της εμπιστευτικότητας των ψηφιακών ιατρικών δεδομένων και δίνουν στους ασθενείς ορισμένα σημαντικά δικαιώματα παρακολούθησης των προσωπικών δεδομένων τους και ενημέρωσης εάν συμβεί απώλεια ή μη εξουσιοδοτημένη χρήση πληροφοριών υγείας. Οι Ηνωμένες Πολιτείες και η ΕΕ έχουν επιβάλει υποχρεωτικές ειδοποιήσεις παραβίασης ιατρικών δεδομένων. Οι παραβιάσεις ιατρικών πληροφοριών που αναφέρονται είναι όλο και πιο συχνές στις Ηνωμένες Πολιτείες. μικρογραφία| Μέσο κόστος παραβιάσεων δεδομένων στη Γερμανία
Συνέπειες
Αν και τέτοια περιστατικά ενέχουν τον κίνδυνο κλοπής ταυτότητας ή άλλες σοβαρές συνέπειες, στις περισσότερες περιπτώσεις δεν υπάρχει μόνιμη ζημιά. Είτε η παραβίαση της ασφάλειας διορθώνεται πριν από την πρόσβαση στις πληροφορίες από μη εξουσιοδοτημένους ανθρώπους, είτε ο κλέφτης ενδιαφέρεται μόνο για τις κλεμμένες συσκευές και όχι για τα δεδομένα που περιέχει. Ωστόσο, όταν τέτοια περιστατικά γίνονται γνωστά στο κοινό, είναι συνηθισμένο αυτός που δέχθηκε την επίθεση να προσπαθεί να μετριάσει τις ζημιές παρέχοντας αποζημιώσεις. Στην περίπτωση της Target, το κόστος της παραβίασης του 2013 προκάλεσε μια σημαντική πτώση στα κέρδη, η οποία εκτιμάται στο 40% για το 4ο τρίμηνο του έτους. Στο τέλος του 2015, η Target δημοσίευσε μια έκθεση που ανέφερε ότι η συνολική ζημία από τις αποζημιώσεις για την παραβίαση δεδομένων ήταν 290 εκατομμύρια δολάρια.
Στην υγειονομική περίθαλψη, έχουν κλαπεί τα δεδομένα περισσότερων από 25 εκατομμύρια ατόμων, με αποτέλεσμα την κλοπή ταυτότητας περισσότερων από 6 εκατομμυρίων ανθρώπων και το κόστος των θυμάτων πλησιάζει τα 56 δισεκατομμύρια δολάρια. Το Privacy Rights Clearinghouse (PRC) ανέφερε ότι από τον Ιανουάριο του 2005 έως τον Δεκέμβριο του 2018 υπήρξαν περισσότερα από 9000 περιπτώσεις παραβίασης. Επίσης, οι κύριες αιτίες που οδηγούν σε παραβίαση ήταν η επίθεση από εσωτερικό χρήστη, η απάτη με κάρτες πληρωμής, χαμένες ή κλεμμένες φορητές συσκευές, μολυσμένο κακόβουλο λογισμικό και αποστολή email σε λάθος άτομο. Αυτό δείχνει ότι πολλές φορές είναι τα ανθρώπινα λάθη που επιτρέπουν σε χάκερ να τα εκμεταλλευτούν και να εκτελέσουν μια επίθεση.
Είναι εξαιρετικά δύσκολο να συγκεντρωθούν πληροφορίες σχετικά με την άμεση και έμμεση απώλεια αξίας που προκύπτει από μια παραβίαση δεδομένων. Μια κοινή προσέγγιση για την εκτίμηση του αντίκτυπου των παραβιάσεων δεδομένων είναι η μελέτη της αντίδρασης της αγοράς σε ένα τέτοιο περιστατικό ως δείκτης για τις οικονομικές συνέπειες. Αυτό γίνεται συνήθως μέσω της χρήσης μελετών γεγονότων, όπου ένα μέτρο του οικονομικού αντίκτυπου του περιστατικού μπορεί να προσδιοριστεί χρησιμοποιώντας τις τιμές ασφαλείας που παρατηρούνται σε σχετικά σύντομο χρονικό διάστημα. Αρκετές μελέτες τέτοιου είδους μελέτες έχουν δημοσιευτεί με ποικίλα ευρήματα.
Δεδομένου ότι ο όγκος των δεδομένων αυξάνεται εκθετικά στην ψηφιακή εποχή και οι διαρροές δεδομένων συμβαίνουν συχνότερα από ποτέ, η αποφυγή διαρροής ευαίσθητων πληροφοριών σε μη εξουσιοδοτημένα μέρη γίνεται ένα από τα πιο πιεστικά προβλήματα ασφάλειας για τις επιχειρήσεις. Για τη διασφάλιση των δεδομένων, οι εταιρείες συχνά πρέπει να αναλάβουν πρόσθετο κόστος για να λάβουν προληπτικά μέτρα για να αποτρέψουν παραβιάσεις δεδομένων. Το 2019, οι δαπάνες για ασφάλεια στον κυβερνοχώρο ανήλθαν σε περίπου 40,8 δισεκατομμύρια δολάρια ΗΠΑ, με προβλέψεις ότι η αγορά θα ξεπεράσει τα 54 δισεκατομμύρια δολάρια ΗΠΑ το 2021, λαμβάνοντας υπόψη τον αντίκτυπο της πανδημίας COVID-19.
Περιστατικά παραβίασης δεδομένων στην Ελλάδα
Σύμφωνα με τα στοιχεία της Αρχής Προστασίας Δεδομένων Προσωπικού Χαρακτήρα, τα περιστατικά παραβίασης που έχουν γνωστοποιηθεί από 25/5/2018 μέχρι 24/5/2021 στο πλαίσιο της υποχρέωσης του Γενικού Κανονισμού Προστασίας Δεδομένων είναι 418. Αντίστοιχα, οι γνωστοποιήσεις παραβίασης δεδομένων στο πλαίσιο της υποχρέωσης που απορρέει από τη νομοθεσία για τις ηλεκτρονικές επικοινωνίες (ν. 3471/2006) είναι 94.
Κατά την περίοδο 2008-2010 έλαβε χώρα περιστατικό παραβίασης δεδομένων προσωπικού χαρακτήρα μεγάλου αριθμού συνδρομητών του ΟΤΕ. Αν και δεν διαπιστώθηκε πότε συνέβη, φαίνεται ότι συνέβη τουλάχιστον μία φορά, κατά πάσα πιθανότητα σε τέσσερις διαφορετικές περιόδους. Τα δεδομένα αφορούν σε πάνω από 8.000.000 παλιούς ή υφιστάμενους συνδρομητές. Τα δεδομένα βρέθηκαν μετά από έρευνα της Διεύθυνσης Δίωξης Ηλεκτρονικού Εγκλήματος το 2013 στα πλαίσια έρευνάς της στην εταιρεία InfoCredit ΑΕ. Για την παραβίαση επιβλήθηκε πρόστιμο 60.000 ευρώ από την Αρχή Προστασίας Δεδομένων Προσωπικού Χαρακτήρα.
Τον Απρίλιο 2009 εκλάπησαν τέσερεις υπολογιστές από μονάδα του Ινστιτούτου Υγείας του Παιδιού στους οποίους ήταν καταχωρημένα ευαίσθητα προσωπικά δεδομένα υγείας 2.050 παιδιών.
To 2011 χάκερ υπέκλεψε και δημοσίευσε στο διαδίκτυο προσωπικά δεδομένα 8.500 χρηστών από το διαδικτυακό τόπο της ελληνικής Sony BMG.
Τον Αύγουστο 2013 η Αρχή Προστασίας Δεδομένων Προσωπικού Χαρακτήρα επέβαλε πρόστιμο ύψους 150.000 ευρώ στη Γενική Γραμματεία Πληροφοριακών Συστημάτων, κρίνοντας ότι παραβίασε την υποχρέωσή της για λήψη κατάλληλων μέτρων ασφάλειας, γεγονός που οδήγησε σε ιδιαίτερα σοβαρό περιστατικό παραβίασης προσωπικών δεδομένων, δηλαδή σε διαρροή δεδομένων που αφορούν το σύνολο σχεδόν των φορολογουμένων στην Ελλάδα. Τα προσωπικά (φορολογικά) δεδομένα που διέρρευσαν αφορούσαν τουλάχιστον τα έτη από το 2000 έως και το 2012 και περιελάμβαναν, μεταξύ άλλων, στοιχεία των εντύπων Ε1, Ε2 και Ε9, στοιχεία του ΕΤΑΚ, του μητρώου φορολογουμένων και στοιχεία τελών κυκλοφορίας οχημάτων.
Το 2013 η Αρχή Προστασίας Δεδομένων Προσωπικού Χαρακτήρα επέβαλε πρόστιμο 75.000 ευρώ στην τράπεζα HSBC με την υπ' αριθμ.109/2013 απόφασή της, καθώς στο διάστημα 2007-2011 αγόραζε από δύο διαφημιστικές εταιρείες λίστες πελατών με προσωπικά δεδομένα, βάσει συγκεκριμένων κριτηρίων.
Στις 9 Σεπτεμβρίου 2020 η Cosmote γνωστοποίησε περιστατικό παραβίασης δεδομένων προσωπικού χαρακτήρα. Συγκεκριμένα ανιχνεύτηκε μη εξουσιοδοτημένη εξαγωγή αρχείου από σύστημα της εταιρείας, ως αποτέλεσμα κυβερνοεπίθεσης. Το αρχείο περιελάμβανε στοιχεία, χωρίς ονοματεπώνυμο, των κλήσεων που πραγματοποίησαν ή δέχθηκαν συνδρομητές κινητής το πενθήμερο 1 έως 5/9/2020 και συγκεκριμένα: αριθμούς τηλεφώνου, ημέρα και ώρα πραγματοποίησης ή λήψης εισερχόμενης κλήσης και διάρκειά της. Eμφανίζονταν επιπλέον τύπος συσκευής, IMSI (International Mobile Subscriber Identity), ηλικία, φύλο, ARPU (Average Revenue per User), συντεταγμένες σταθμού βάσης και πρόγραμμα κινητής.
Εξωτερικοί σύνδεσμοι
Κατηγορία:Δεδομένα Κατηγορία:Δεδομένα υπολογιστή Κατηγορία:Ασφάλεια δεδομένων
Γιόχαν Νέπομουκ Χούμελ
Ο Γιόχαν Νέπομουκ Χούμελ (Johann Nepomuk Hummel, Πρέσμπουργκ 14 Νοεμβρίου 1778 – Βαϊμάρη 17 Οκτωβρίου 1837) ήταν Αυστριακός συνθέτης και πιανίστας, η μουσική του οποίου σηματοδοτεί τη μετάβαση από την κλασική στη ρομαντική εποχή.
Τα πρώτα χρόνια
Ο Χούμελ γεννήθηκε στο Πρέσμπουργκ -σημερινή Μπρατισλάβα της Σλοβακίας- του Βασιλείου της Ουγγαρίας που, τότε, ανήκε στον Οίκο των Αψβούργων. Πήρε το δεύτερο συνθετικό τού επωνύμου του από τον Άγιο Ιωάννη του Νέπομουκ, άγιο της Βοημίας, και -κάτι ασυνήθιστο για εκείνη την περίοδο- ήταν το μοναδικό παιδί στην οικογένειά του. Πατέρας του ήταν ο Γιοχάνες Χούμελ (Johannes Hummel), διευθυντής της Αυτοκρατορικής Σχολής Στρατιωτικής Μουσικής της Βιέννης και διευθυντής της θεατρικής ορχήστρας «Εμάνουελ Σικανέντερ», και μητέρα του η Μαργαρίτα Ζόμερ (Margarethe Sommer), χήρα από προηγούμενο γάμο της.